ખાસ્સી અઢી કલાક લાંબી આ નોઈઝી ફિલ્મ સિરીઝના કટ્ટર ચાહક ન હોઈએ તો સતત ચાલતી ફાઈટ સિક્વન્સીસથી થાક પણ લાગે. આમ તો ફિલ્મમાં મોટાભાગના સુપરહીરોઝને ઠીકઠાક સ્ક્રીન સ્પેસ મળી છે, પણ ‘બ્લેક વિડો’ બનતી સ્કાર્લેટ જોહાનસનના ભાગે ફિલ્મમાં કંઈ કહેતાં કંઈ કરવાનું આવ્યું જ નથી, જે કઠે એવું છે. કંઈક એવું જ ‘હલ્ક’નું ને ‘કેપ્ટન અમેરિકા’નું છે. હલ્કનું પાત્ર હવે ખાસ્સું ‘સેલ્ફ અવેર’ થઈ ગયું હોય તેવું લાગે છે. ખબર નહીં કેમ, પણ આ ફિલ્મનો સુપર વિલન થેનોસ- જેને ‘મોશન કેપ્ચર ટેક્નિક’થી ક્રિએટ કરવામાં આવ્યો છે તે- અન્ય પાત્રોની સરખામણીમાં એકદમ કૃત્રિમ લાગે છે.